POLITICA DE CONFIDENȚIALITATE PENTRU SITE-UL *DATECSPAY* (DENUMITĂ ÎN CONTINUARE „**POLITICA**”)

Stimate PARTENER,

Îți mulțumim pentru vizita făcută pe site-ul nostru.

Te informăm că Danubius Exim SRL, cu sediul în Strada Vasile Gherghel, nr. 12, sector 1, București, având CUI RO 6386718 și J40/19406/1994, este operator de date în sensul Regulamentului nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE („**Regulamentul GDPR**”) în ceea ce privește prelucrarea datelor cu caracter personal furnizate de către tine în relația comercială cu noi pentru produsele marca DATECS comercializate pe site-ul *DatecsPay* (denumit în continuare „**Site**”).

DANUBIUS prelucrează datele tale cu caracter personal în conformitate cu dispozițiile prezentei Politici și totodată în conformitate cu dispozițiile Regulamentului GDPR.

**Modul de prelucrare al datelor cu caracter personal**

DANUBIUS colectează datele cu caracter personal direct de la tine, partenerul nostru, care dorești să achiziționezi produsele DATECS comercializate de către DANUBIUS. Este posibil ca unele dintre datele tale personale să fie procesate prin obținerea lor din alte surse, precum alte societăți, autorități publice, ANAF, Registrul Comerțului etc.

**Categorii de date cu caracter personal prelucrate**

Datele cu caracter personal prelucrate pot cuprinde: date personale pentru stabilirea și buna desfășurare a unei relații comerciale între două persoane juridice (date cu caracter personal ale reprezentanților părților și persoanelor de contact desemnate de către tine, precum nume, prenume, funcție, număr de telefon și adresă de e-mail), date personale cu ocazia înregistrării pe Site (adresă de e-mail, nume, prenume), date de identificare și autorizare (informări de la Registrul Comerţului, date de autorizare, specimene de semnătură), date care ţin de relaţia contractuală cu noi (ex. date de plată, date privind comenzile, adresa de facturare sau de livrare, adresa pentru intervenție în service), date privind solvabilitatea bancară, date de afaceri, date contabile, precum și alte categorii de date comparabile.

Aceste date provin de la reprezentanții sau angajați tăi care încheie sau urmează să încheie contracte și să achiziționeze produsele DATECS comercializate de DANUBIUS pe Site.

**Scopurile și temeiurile legale pentru procesarea datelor**

Îndeplinirea obligaţiilor contractuale (Art. 6 par. 1 lit. b GDPR) – încheierea, executarea și exercitarea drepturilor și obligațiilor contractuale ale DANUBIUS, constând în principal în comercializarea produselor DATECS prin intermediul Site-ului, instalarea/montarea acestor produse, respectiv oferirea de asistență tehnică și service cu privire la utilizarea acestor produse.

Îndeplinirea obligaţiilor legale (Art. 6 par. 1 lit. c GDPR) – îndeplinirea obligațiilor legale care revin DANUBIUS, precum îndeplinirea obligaţiilor de păstrare și identificare (de ex. în cadrul dispoziţiilor legale în materie de prevenire evaziune și combaterea spălării banilor, controale fiscale, anchetele autorităţilor).

Interesul legitim (Art. 6 para. 1 lit. f GDPR) – există situații în care este necesară prelucrarea datelor tale cu caracter personal în afara executării efective a contractului/contractelor cu DANUBIUS. Astfel de interese legitime ale DANUBIUS sunt reprezentate de alegerea partenerilor de afaceri adecvaţi, invocarea anumitor drepturi legale, formularea unor apărări în cadrul procedurilor judiciare, controlul accesului și intervențiilor asupra echipamentelor DATECS, investigarea și prevenirea fraudei.

**Destinatarii datelor tale cu caracter personal**

Datele cu caracter personal sunt transmise către producătorul produselor DATECS (link - https://www.datecs.bg/en) în vederea procesului de cunoaștere a clientelei și de asemenea către unitățile acreditate pentru service din rețeua DANUBIUS care utilizează aceste date pentru efectuarea intervențiilor de service și oferirea suportului către dvs. în mod rapid și eficient. Lista unităților acreditate pentru service din rețeua DANUBIUS poate fi consultată pe site-ul Ministerului Finanțelor Publice.

**Perioada de păstrare a datelor**

Datele cu caracter personal se păstrează atât timp cât este necesar pentru îndeplinirea scopurilor arătate mai sus.

Pentru exercitarea drepturilor legale derivând din contractele încheiate cu DANUBIUS, în general acestea sunt păstrate pe durata contractului în vigoare și o perioadă de aproximativ 3 ani după, raportat la dispozițiilor Codului Civil în materie de termene generale de prescripție.

În ceea ce privește datele cu incidență fiscală, conform Codului Fiscal acestea pot fi păstrate uneori și până la 12 ani.

**Au loc transferuri de date în state terțe?**

DANUBIUS nu transferă datele cu caracter personal în state din afara Spaţiului Economic European (SEE). Dacă însă pe durata prelucrării datelor cu caracter personal este necesară transmiterea datelor cu caracter personal unor destinatari din afara SEE, transferul are loc numai către un stat terț confirmat de Comisia Europeană ca având un nivel de protecție a datelor adecvat, către un destinatar cu care este convenit un nivel adecvat de protecție (de ex. prin clauze standard care se regăsesc în contractele UE) sau unui destinatar pentru care am primit acordul tău în vederea transferului.

**Drepturile tale privind prelucrările de date cu caracter personal**

**-** dreptul de acces–ai dreptul de a primi gratuit și la solicitarea ta informaţii despre datele tale cu caracter personal prelucrate de DANUBIUS, precum și o copie a acestora;

- dreptul la rectificare – conform prevederilor legale, ai dreptul la corectarea sau modificarea datelor tale cu caracter personal pe care le prelucrăm;

- dreptul la restricționarea prelucrării – poți contesta exactitatea datelor sau să te opui ștergerii datelor;

- dreptul la ștergere – ai dreptul la ștergerea datelor cu caracter personal;

- dreptul la opoziție – înseamnă că ai dreptul să te opui prelucrării datelor, cu excepția cazului în care prelucrarea ne este necesară pentru realizarea obiectivelor pentru care ai ales să fii partenerul nostru, precum executarea contractelor cu DANUBIUS și unitățile sale acreditate;

- dreptul la portabilitate – dispui de acest drept de a primi datele tale și de a le transmite altui operator, în condițiile art. 20 din Regulamentul GDPR;

- Dreptul de a te adresa Autoritatea Nationala de Supraveghere a Prelucrarii Datelor cu Caracter Personal, e-mail anspdc@dataprotection.ro, link <https://www.dataprotection.ro/>.

**Aveți întrebări?**

În cazul în care ai orice fel de întrebări sau solicitări privind prelucrarea datelor cu caracter personal de către DANUBIUS pe Site, te rugăm să ne transmiți un e-mail la următoarea adresă:

E-mail: ..............

Adresa poștală:

..............